b'\n_START_ARTICLE_\nLuxemburgin rautatieasema\n_START_PARAGRAPH_\nLuxemburgin rautatieasema (luxemburgiksi Gare L\xc3\xabtzebuerg, ransk. Gare de Luxembourg, saks. Bahnhof Luxemburg) on rautatieasema Luxemburgin kaupungissa. Sit\xc3\xa4 operoi Chemins de Fer Luxembourgeois, valtio-omisteinen rautatieyhti\xc3\xb6, ja se on Luxemburgin kansainv\xc3\xa4linen rautatieasema. Asemalta on yhteydet ymp\xc3\xa4r\xc3\xb6iviin maihin Belgiaan, Ranskaan ja Saksaan._NEWLINE_Rautatieasema rakennettiin vuosina 1907\xe2\x80\x931913. Se korvasi vanhan, vuonna 1859 avatun puisen aseman. Uuden asemarakennuksen suunnittelivat saksalaiset arkkitehdit R\xc3\xbcdell, J\xc3\xbcsgen, ja Scheuffel uusbarokkiseen tyyliin._NEWLINE_Luxemburgin rautatieasema tuli osaksi Ranskan TGV-verkkoa 10. kes\xc3\xa4kuuta 2007.'